Blízky východ

Blízky východ (okrem politiky, najmä v kultúrnom, či archeologickom kontexte, aj: Predný východ, či menej často Predný Orient; po anglicky Near East, po nemecky Naher Osten/Nahost/Vorderer Orient) je nejasne vymedzený zemepisný termín. Najčastejšie sa ním myslí juhozápadná Ázia (bez Zakaukazska, Afganistanu a Pakistanu) a Egypt, podrobný prehľad definícií pozri nižšie.

 Definície 
Blízky východ/Predný východ/Predný Orient je v literatúre (a pod.) definovaný napríklad nasledujúco:
voľne: juhozápadná Ázia východ in: KSSJ a Slovník slovenského jazyka  
juhozápadná Ázia (bez Cypru, Zakaukazska, Kaukazu, Sinaja, Afganistanu a Pakistanu)Nováková, N. et al.: Dějiny Mezopotámie, 1998 (definícia termínu „Přední východ“)
juhozápadná Ázia (vrátane Cypru, bez Zakaukazska, Kaukazu, Afganistanu a Pakistanu) + Egypt a Sudán a prípadne aj južný Afganistan; v minulosti aj označenie častí Osmanskej ríše v čase jej najväčšieho rozkvetu v tomto priestoreBlízky východ in: Mariot, P. a kol.: Malá encyklopédia zemepisu sveta, 1977
juhozápadná Ázia (bez Zakaukazska, Kaukazu, Afganistanu a Pakistanu) + Egypt a NúbiaNear East in: Silberman, N. A.: The Oxford Companion to Archaeology, 2012 
juhozápadná Ázia (bez Zakaukazska, Kaukazu, Afganistanu, Pakistanu, vrátane alebo bez Cypru) + Egypt (prípadne plus Sudán) + európska časť Turecka National Geographic Style Manual , podľa niektorých definícií bez IránuNahost (Vorderer Orient) in: Schubert, K. et al.: Das Politiklexikon, 2011.
juhozápadná Ázia (bez Zakaukazska, Kaukazu, Afganistanu, Pakistanu, Cypru) bez Iránu + prípadne aj Egypt a SudánThe American Heritage Dictionary of the English Language, 4.vydanie
časť Ázie a Afriky, ktorá bývala súčasťou Osmanskej ríše, t.j. juhozápadná Ázia (vrátane Afganistanu, bez Cypru, Zakaukazska, Kaukazu, Pakistanu) + Egypt; od 2. sv. vojny sa rovnaké územie označuje aj ako Stredný východ
nejasne definované označenie pre mimoeurópske krajiny pri východnom Stredomorí; konkrétnejšie: pôvodne označenie pre krajiny Osmanskej ríše, dnes spravidla arabské štáty Prednej Ázie a Izrael plus často aj Turecko, Egypt a IránNaher Osten (Vorderer Orient) in: Brockhaus
severovýchodná Afrika, juhozápadná Ázia a niekedy aj Balkánsky polostrov; pôvodne označenie územia približne zodpovedajúceho Osmanskej ríši Near East in: Enc. Britannica online 
krajiny východného Stredomoria, niekedy aj krajiny Balkánskeho polostrova, [ostatnej] juhozápadnej Ázie alebo severnej Afriky Near East in Oxford English Dictionary, 2nd ed., 2009
ázijská časť dnešného Turecka (Malá Ázia), ostatné ázijské pobrežné štáty Stredozemného mora, Irak, Gruzínsko, Arménsko
na zač. 20. stor. Turecko, ostatné ázijské pobrežné štáty Stredozemného mora a Egypt, neskôr Stredný východEncyclopédie Larousse online 
pôvodne: „územie Osmanskej ríše (územie dnešného Turecka, Izraela, Sýrie a Jordánska)“Pataki, E.: Jihozápadní Asie 
podľa US Department of State: 
súčasná definícia: juhozápadná Ázia (bez Zakaukazska, Kaukazu, Afganistanu, Pakistanu) okrem Turecka+ všetky severoafrické pobrežné štáty až po (vrátane) Západnú Saharu Near Eastern Affairs: Countries and Other Areas 
definícia z roku 1958: Egypt, štáty ázijského pobrežia Stredozemného mora okrem Turecka, Irak a Arabský polostrov okrem Jemenu a Ománu"'Near East' is Mideast, Washington Explains". The New York Times. 1958-08-14.
podľa FAO: 
juhozápadná Ázia (bez Zakaukazska, Kaukazu, vrátane Pakistanu, Afganistanu a Cypru) + európska časť Turecka a Malta + všetky krajiny severného pobrežia Afriky až po (vrátane) Mauritániu, ako aj Sudán, Somálsko a Džibutsko + Turkménsko, Tadžikistan, Turkménsko, KirgizskoFAO Regional Office for the Near East (RNE)   (podobný je termín Širší Stredný východ)
juhozápadná Ázia (bez Zakaukazska, Kaukazu, Pakistanu, vrátane Afganistanu a Cypru) + európska časť Turecka The Near East 
podľa Library of Congress: juhozápadná Ázia (vrátane(!) Zakaukazska, Kaukazu, Afganistanu a Cypru, bez Pakistanu) + európska časť Turecka + všetky severoafrické pobrežné štáty až po Maroko + Kazachstan, Kirgizsko, Tadžikistan, Uzbekistan Countries of the Near East Section 

 Časti 
Územie možno zhruba rozdeliť na tieto historické a zemepisné podoblasti (v závislosti od konkrétnej definície Blízkeho východu jednotlivé podoblasti odpadajú):
 Anatólia (Malá Ázia) 
 Levanta (sýrsko-palestínska oblasť) - dnešný Izrael, Palestína, Jordánsko, Sýria, Libanon
 Arabský polostrov - dnešný Kuvajt, Saudská Arábia, Bahrajn, Spojené arabské emiráty, Katar, Omán, Jemen
 Mezopotámia - dnešný Irak (a východná Sýria)
 Perzia - dnešný Irán
 Egypt a Sudán
 menej často aj niektoré z týchto oblastí:
 európske Turecko
 Cyprus
 Balkánsky polostrov
 Zakaukazsko
 Afganistan, Pakistan
 Stredná Ázia
 (ostatná) arabská severná Afrika

Egypt, prípadne aj Sudán sa za súčasť Blízkeho východu zvykne považovať kvôli významným interakcií s ostatnými štátmi Blízkeho východu počas dejín ľudstva.

 Referencie 

 Ďalšia literatúra 


 Pozri aj 
Stredný východ
Predná Ázia
Juhozápadná Ázia

 Externé odkazy 
 Blizky Vychod portal česko-slovenský portál venovaný krajinám Blízkeho východu


Kategória:Politická geografia
Kategória:Regionálna geografia